ใช้ผลิตภัณฑ์สำหรับหนังโดยเฉพาะ ใช้ของที่มีในบ้าน
คุณสามารถหาซื้อผลิตภัณฑ์ทำความสะอาดหนังโดยเฉพาะได้ตามร้านขายอุปกรณ์ใกล้บ้าน หรือที่ร้านซ่อมรองเท้าเจ้าประจำ ใช้ผลิตภัณฑ์สำหรับหนังโดยเฉพาะกับเครื่องหนังของคุณเสมอ คุณต้องใช้ผ้าสะอาดแห้งๆ เช็ดหนังด้วยผลิตภัณฑ์ทำความสะอาด ผลิตภัณฑ์ส่วนมากสามารถขจัดกลิ่น รักษาสีหนังให้อยู่สภาพเดิม รักษาสภาพหนังให้มันเงา และยังช่วยปกป้องหนังไม่ให้แตกด้วย คุณควรปรับสภาพเครื่องหนังหลังจากทำความสะอาดแล้ว การปรับสภาพหนังจะช่วยกำจัดกลิ่นและช่วยรักษาสีและความมันเงาของหนัง มีหลายทางวิธีที่จะใช้ปรับสภาพหนัง:  น้ำมันซักแห้งคุณภาพดี: วิธีนี้ใช้ได้ผลดีมากสำหรับการปรับสภาพเสื้อผ้าหนังและผลิตภัณฑ์หนังอื่นๆ เลี่ยงการใช้น้ำมันซักแห้งถูกๆ เพราะมันจะไม่ได้ผลดีเท่าไหร่ ให้ใช้ผ้าเช็ดถูหนังด้วยน้ำมันซักแห้ง ให้หนังดูดซับน้ำมันไว้ น้ำยาขัดรองเท้า: วิธีดั้งเดิมที่สุดในการปรับสภาพหนังนี้เป็นอีกวิธีหนึ่งที่ดีที่สุด ให้ใช้น้ำยาขัดรองเท้าแบบน้ำกับรองเท้าหนัง เสื้อแจ็คเก็ตหนัง และกระเป๋าสตางค์หนัง คุณอาจใช้ผลิตภัณฑ์ขัดรองเท้าหนังแบบกระปุกสำหรับรองเท้าบูทและรองเท้าหนังอื่นๆ หากคุณขัดหนังธรรมชาติ ซื้อผลิตภัณฑ์ที่มีส่วนผสมของคาร์นูบาแว็กซ์และส่วนผสมจากธรรมชาติอื่นๆ ผลิตภัณฑ์สำหรับปรับสภาพหนังโดยเฉพาะ: ผลิตภัณฑ์นี้สามารถหาซื้อได้ตามร้านขายอุปกรณ์ใกล้บ้านคุณ ผลิตภัณฑ์ปรับสภาพหนังเกือบทุกชนิดอยู่ในรูปแบบสเปรย์ ให้ฉีดสเปรย์ลงบนเครื่องหนังและให้สารเคมีซึมผ่านหนังลงไป วิธีนี้จะช่วยขจัดกลิ่นและช่วยดึงความันเงาของหนังออกมา เลี่ยงการใช้สบู่ฟอกเครื่องหนังกับหนังโดยตรง วิธีนี้จำเป็นต้องใช้การชะล้างอย่างมาก และอาจทำให้หนังเป็นลายและเหนียว หากสิ่งที่มีอยู่ในบ้านหรือผลิตภัณฑ์ต่างๆ ไม่สามารถกำจัดกลิ่นได้ อาจถึงเวลาแล้วที่จะต้องนำเครื่องหนังของคุณไปเข้าร้าน ให้ช่างผู้เชี่ยวชาญทำความสะอาดและปรับสภาพหนังให้ ขึ้นอยู่กับประเภทของเครื่องหนังและความรุนแรงของกลิ่น คุณอาจกำจัดกลิ่นหนังได้ด้วยการเสียเงินสักหน่อย หากหนังเปียกหรือเหมือนมีราขึ้น ต้องกำจัดความชื้นให้เร็วที่สุด ความชื้นสามารถทำลายหนังได้อย่างถาวร และยังก่อให้เกิดกลิ่นที่กำจัดยากอีกด้วย มีหลายวิธีง่ายๆ ที่จะช่วยทำให้หนังแห้ง:  วางเครื่องหนังไว้ในบ้านตรงจุดที่แดดไม่ส่องลงมาโดยตรง การที่หนังสัมผัสกับแดดแรงๆ โดยตรงจะทำให้หนังปริ แตก และเสื่อมได้ เลือกตากหนังข้างหน้าต่างที่ติดฟิล์มกรองแสงหรือหลังฉากกั้น เป่าด้วยไดร์เป่าผมที่ระดับความร้อนต่ำ เลี่ยงการเอาไดร์มาจ่อใกล้หนังเกินไป เพราะนั่นจะทำให้หนังปริแตกได้ เป่าให้ห่างสักหน่อยเพื่อป้องกันไม่ให้หนังมีรอยด่างใหญ่ ใช้ผ้าแห้งสะอาดเช็ดหนังให้แห้ง โดยเฉพาะอย่างยิ่ง หากเป็นรองเท้า แจ็คเก็ต หรือกระเป๋าสตางค์ผู้หญิงที่ทำจากหนัง อย่าใช้ผลิตภัณฑ์ที่มีส่วนผสมของแอลกอฮอล์หรือผลิตภัณฑ์ระงับกลิ่น เช่น น้ำหอม และใช้ผ้าแห้งสะอาดเช็ดให้เรียบร้อย สารเคมีจากผลิตภัณฑ์ที่กล่าวมาอาจซึมเข้าไปในหนัง และอาจทำให้หนังเสียหายได้ ทั้งหนังสือพิมพ์และกระดาษห่อของ ต่างมีคุณสมบัติเป็นวัสดุที่มีรูพรุน จึงเหมาะมากในการดูดซึมกลิ่นเหม็นต่างๆ ออกจากเครื่องหนังของคุณ ตรวจดูเป็นประจำว่าเครื่องหนังของคุณแห้งสนิทดีหรือไม่ และหนังสือพิมพ์ที่ใช้แห้งดีหรือยัง เส้นใยที่ไม่หนาแน่นนักของหนังสือพิมพ์ทำให้กระดาษมีความอ่อนตัวกว่าและซึมซับดีกว่ากระดาษประเภทอื่น เช่น กระดาษสำนักงาน  ขยำกระดาษหนังสือพิมพ์หลายๆ แผ่นใส่ในกล่องและวางเครื่องหนังลงในหนังสือพิมพ์  ปิดกล่องให้สนิทและทิ้งไว้สักวันสองวัน ตรวจดูว่าหนังสือพิมพ์ดูดกลิ่นออกไปหมดเรียบร้อยดีหรือไม่ คุณอาจต้องทิ้งไว้อีกวันหนึ่ง กรดในน้ำส้มสายชูจะช่วยจัดการกลิ่นไม่พึงประสงค์ และกลิ่นของสำส้มสายชู ซึ่งอาจไม่ใช่กลิ่นที่ดีนักสำหรับบางคนก็จะบางเบาลงไปพร้อมๆ กับกลิ่นเหม็นจากหนังด้วย  ก่อนคุณจะใช้ผลิตภัณฑ์ทำความสะอาดที่มีกรดเป็นส่วนผสมกับเครื่องหนัง ให้ทดลองกับจุดเล็กๆ ดูก่อนว่ามันจะไม่ทำให้หนังเปลี่ยนสี ให้ผสมน้ำส้มสายชูใสกลั่นกับน้ำในปริมาณเท่าๆ กัน เลือกจุดเล็กๆ และป้ายส่วนผสมลงบนหนัง หากสียังเหมือนเดิมหรือหนังไม่แตก ให้นำไปใช้ได้เลย ใช้ผ้าสะอาดเช็ดบริเวณผิวของเครื่องหนังด้วยสารละลายน้ำส้มสายชู คุณสามารถฉีดสเปรย์ก็ได้เช่นกัน ให้นำสารละลายน้ำส้มสายชูไปใส่ขวดสเปรย์ นำมาฉีดลงบนหนังและใช้ผ้าเช็ดให้สะอาด ถ้ากลิ่นหนังแย่มาก คุณอาจลองทาหนังให้เปียกชุ่มด้วยสารละลายน้ำส้มสายชูสักห้าถึงสิบนาที ให้แน่ใจว่าหนังแห้งสนิทดีหลังที่จากที่คุณทำให้หนังเปียกชุ่มไปแล้ว หนังจะได้ไม่ขึ้นรา เบคกิ้งโซดาเป็นตัวดูดกลิ่นที่ยอดเยี่ยม และไม่ทำอันตรายต่อหนัง คุณต้องใช้เบคกิ้งโซดาและปลอกหมอนหรือถุงซิปล็อกที่ใหญ่พอที่จะใส่เครื่องหนังลงไป   ใส่เครื่องหนังลงปลอกหมอนหรือถุงซิปล็อก โรยผงเบคกิ้งโซดาบางๆ บนหนัง คุณอาจโรยเบคกิ้งโซดาข้างในเครื่องหนังเพื่อจำกัดกลิ่นด้านในด้วยก็ได้ มัดปลายปลอกหมอนหรือปิดถุงซิปล็อกให้เรียบร้อย ทิ้งข้ามคืน หรือ 24 ชั่วโมง กำจัดเบคกิ้งโซดาโดยการใช้เครื่องดูดฝุ่นเล็กๆ หรือใช้ผ้าสะอาดช่วย แปรงผงเบคกิ้งโซดาออกอย่างนุ่มนวลเพื่อเลี่ยงไม่ให้หนังเป็นรอย โรยเบคกิ้งโซดาซ้ำใหม่ ทำตามขั้นตอนเดิมจนกว่ากลิ่นจะหายไป ด้วยธรรมชาติของหนัง กลิ่นที่หนังกักเก็บไว้ ตั้งแต่กลิ่นควันบุหรี่ไปจนถึง “กลิ่นใหม่” จากกระบวนการฟอกหนังจะค่อยๆ จางหายไปเมื่อเวลาผ่านไป แทนที่จะพยายามระงับกลิ่นด้วยน้ำหอมหรือผลิตภัณฑ์ประเภทเดียวกัน ซึ่งจะทำให้กลิ่นอยู่นานขึ้น ให้คุณใช้งานเครื่องหนังนั้นให้บ่อยขึ้น หากคุณทนกลิ่นได้ ให้ใส่แจ็คเก็ตหนังหรือสวมรองเท้าหนังของคุณเป็นประจำเพื่อช่วยให้หนังเปลี่ยนสภาพไวขึ้น กระบวนการเปลี่ยนสภาพของหนังจะทำให้หนังนุ่มขึ้น เป็นการช่วยช่องว่างในผืนหนังให้กว้างขึ้น และทำให้กลิ่นออกจากหนังได้ดีขึ้น
ซื้อน้ำยาทำความสะอาดเครื่องหนัง. ปรับสภาพเครื่องหนัง. ลองเลือกใช้บริการทำความสะอาดและปรับสภาพหนังจากผู้เชี่ยวชาญ. ตากให้แห้งทันที. ห่อเครื่องหนังในหนังสือพิมพ์หรือกระดาษห่อของ. ล้างหนังด้วยสารละลายน้ำส้มสายชู. นำเครื่องหนังใส่ผงเบคกิ้งโซดาและปิดผนึก. ปล่อยให้หนังเปลี่ยนสภาพไปตามกาลเวลาเพื่อช่วยลดกลิ่น.
https://www.wikihow.com/Get-Bad-Smells-out-of-Leather https://www.wikihow.com/Get-Bad-Smells-out-of-Leather
Using Professional Products Using Home Remedies